OzLabs/hebrew-wiki-articles huggingface dataset:
יחידת המעקב המיוחדת (אוסטריה)

יחידת המעקב המיוחדת (בגרמנית: Sondereinheit für Observation, SEO) היא יחידה מיוחדת של המשטרה האוסטרית, שהוקמה ב־1 ביולי 1998. 

הבסיס החוקי הוא הפקודה על יחידות מיוחדות, המבוססת על חוק משטרת הביטחון. היחידה כפופה ישירות למנכ"ל ביטחון פנים (ולמנהל המשטרה הפלילית הפדרלית), והוא אחראי על ביצוע האזנות ומעקב טכני על יעדי ריגול. 

== משימות ==
משימות היחידה כוללות גם האזנה ומניעת האזנה, שמשמעותה מניעת גילוי סודות באמצעים טכניים בהקשר לפשע מאורגן, הדורש שימוש בטכנולוגיה איכותית. השימוש באמצעי מעקב כפוף לדרישות החוק ולבקרה של קצין ההגנה המשפטית של מערכת המשפט האוסטרית.

== קישורים חיצוניים ==
* [http://www.bmi.gv.at/cms/BMI_Service/seo/start.aspx מידע על היחידה באתר משרד הפנים]
* [http://www.rechnungshof.gv.at/beratung/kernaussagen/kernaussagen/detail/polizei-sondereinheit-fuer-observation-organisation-und-aufgaben.html חוות דעת של בית המשפט האוסטרי על היחידה] 
קטגוריה:אוסטריה: ארגונים משטרתיים
What You See Is What You Get

What You See Is What You Get (בעברית: מה שאתה רואה זה מה שאתה מקבל) הוא אלבום האולפן השני של זמר הקאנטרי האמריקאי לוק קומבס, שיצא תחת הוצאת ריבר האוס ארטיסטס וקולומביה נאשוויל ב-8 בנובמבר 2019. הוא כולל את כל חמשת השירים שנכללו בעבר במיני האלבום The Prequel משנת 2019, כולל הסינגלים "Beer Never Broke My Heart" ו-"Even While I'm Leaving" בנוסף לשיר "1, 2 Many" (שיתוף פעולה עם ברוקס ודאן), הסינגל "Does to Me", ומאוחר יותר הסינגל השיווקי "Six Feet Apart". קומבס ביצע סיבוב הופעות בצפון אמריקה לאורך שארית שנת 2019.

== רשימת רצועות ==

== פרסים ==

== מיקומי שיא ==

=== מצעדי סוף שנה ===

== נתוני מכירות ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה של בילבורד: אלבומים
קטגוריה:אלבומי כסף בממלכה המאוחדת
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס
ונטוורת'

ונטוורת (באנגלית: Wentworth) היא סדרת טלוויזיה אוסטרלית מסוגת דרמה.

== היסטוריה ==
שידור הסדרה החל בערוץ Soho האוסטרלי ב-1 במאי 2013. הסדרה היא חידוש של הסדרה "סוהר" (Prisoner) ששודרה בין 1979 ל-1986 בערוץ 10 האוסטרלי ("Network Ten") שזכתה למעמד אייקוני באוסטרליה. הרעיון לחידוש הועלה בידי רג ווטסון ופותח על ידי לארה ראדולוביץ' ודייוויד האנמן. זמן ההתרחשות בסדרה הוא הזמן העכשווי ובתחילתה מתמקדים בימיה הראשונים של האסירה בי סמית' (Bea Smith) בכלא ולאחר מכן להתקדמותה לראש היררכיית השליטה בבית הכלא. החל מהעונה החמישית הסדרה מוסבת לפורמט אנסמבל.

הסדרה צולמה בפרוורי מלבורן שבאוסטרליה, כך שלאחר העונה השלישית הצילומים עברו למיקום שונה באותה העיר. הסדרה קיבלה תגובות חיוביות מהמבקרים, והפרק הראשון הפך לפרימיירה מסוגת דרמה הנצפית ביותר באוסטרליה של חברת שידור זו. הסדרה נמכרה למעל 85 מדינות, וכמו כן נמכרה גם לנטפליקס (לשידור בחלק מהמדינות).

החלק הראשון של העונה השמינית שודר ב-28 ביולי 2020 והחלק השני ב-26 באוקטובר 2021. עונה זו הייתה האחרונה בסדרה.

הסדרה הועלתה לראשונה בישראל ב-16 בספטמבר 2015 ל-VOD של הוט.

== שידור הסדרה ==
ונטוורת' מתרחשת בזמן מודרני באוסטרליה. היא עוקבת אחר חייה של בי סמית' (דניאל קורמאק) שנכנסה לכלא לראשונה אחרי שהואשמה בניסיון לרצח העלה. בי מופרדת מבתה ונשלחת למעצר בוונטוורת', שם עוברת טלטלה בהמתנה למשפט. בי מתחילה בתחתית היררכיית הכלא, ונאלצת ללמוד איך לשרוד בו.

== דמויות ==
=== אסירות ===
* בי סמית' – דניאל קורמאק (עונה 1–4)
* פרנצ'סקה דויל (מכונה "פרנקי") – ניקול דה סילבה (דמות ראשית בעונות 1–6, דמות אורח בעונה 7)
* ג'קלין הולט (מכונה "ג'קס) – קריס מקוואדה (עונה 1)
* אליזבת' בירדסוורת' (מכונה ליז) – סליה אירלנד (עונה 1–7)
* סוזן ג'נקינס (מכונה "בומר") – קטרינה מילוסוויק (דמות משנה בעונה 1, דמות ראשית בעונות 2–8)
* דורין אנדרסון (מכונה "דור") – שרינה קלנטון (עונה 1–5)
* מקסין קונווי – סוקרטיס אוטו (דמות משנה בעונות 2–3, דמות ראשית בעונות 4–5)
* קארן פרוקטור (מכונה "קז") – תמי מקינטוש (דמות אורח בעונה 3, דמות ראשית בעונות 4–7)
* סוניה סטיבנס – סיגריד ת'ורנטון (דמות אורח בעונה 4, דמות ראשית בעונות 5–6)
* אלי נובאק – קייט ג'נקינסון (עונה 4–8)
* ריטה קונורס – לאה פרסל (עונה 6–8)
* מארי וינטר – סוזי פורטר (עונה 6–8)
* רובי מיטשל – ראריווי היק (עונה 6–8)
* לו קלי – קייט בוקס (עונה 8)
* רב קין – זואי טרקס (עונה 8)
* ג'ודי בראיינט – ויוויאן אווסוגה (עונה 8)

=== סוהרים ===
* ורה בנט – קייט אטקינסון (עונה 1–8)
* ויל ג'קסון – רובי ג'. מגסיבה (עונה 1–8)
* מת'יו פלטצ'ר (מכונה פלטץ') – ארון ג'פרי (עונה 1–3)
* ג'ייק סטיוארט – ברנרד קארי (עונה 4–8)
* ג'ואן פרוגוסון – פמלה רייב (דמות ראשית בעונות 2–5 ובעונה 8, דמות אורח בעונות 6–7)
* מג ג'קסון – קתרין מק'למנטס (עונה 1)
* אריקה דווידסון – ליאנה וולסמן (עונה 1)
* אן ריינולדס – ג'יין הול (עונה 8)

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות דרמה אוסטרליות
קטגוריה:תוכניות טלוויזיה שעלו לשידור בשנות ה-2010
סיפור אהבה (סדרת טלוויזיה)

סיפור אהבה (באנגלית: Love Life) היא סדרת טלוויזיה אנתולוגית קומית רומנטית שנוצרה על ידי סם בויד שעלתה לשידור בשירות הסטרימינג HBO Max ב-27 במאי 2020. ביוני 2020 חודשה הסדרה לעונה שנייה שעלתה בבכורה ב-28 באוקטובר 2021. בישראל משודרת הסדרה בערוץ yes DRAMA וזמינה בספריית ה-VOD של חברת yes.

== עלילה ==
סדרת אנתולוגיה העוקבת אחר אדם אחר בכל עונה ממערכת היחסים הראשונה שלו ועד הרומן האחרון שלו.

== שחקנים ודמויות ==
=== דמויות ראשיות ===
* אנה קנדריק בתפקיד דרבי קרטר
* זואי צ'או בתפקיד שרה יאנג, השותפה והחברה הכי טובה של דרבי
* סאשה קומפר בתפקיד מלורי מור, שותפה וחברה נוספת של דרבי
* פיטר ואק בתפקיד ג'ים, בן הזוג של שרה ואחר כך האקס שלה
* ויליאם ג'קסון הרפר (עונה 2)

את הסדרה מקריינת לזלי מנוויל.

=== דמויות משניות ===
* ג'ין הא בתפקיד אוגי ג'ונג
* הופ דייוויס בתפקיד קלאודיה הופמן, אמה של דרבי

=== תפקידי אורח ===
* סקוט מק'ניירי בתפקיד בראדלי פילד
* מורין סבסטיאן בתפקיד קייט פילד
* נדיה קווין בתפקיד לולה
* גאס הלפר בתפקיד דני שני-טלפונים
* ניק תון בתפקיד מגנוס לונד
* ג'יימס לגרוס בתפקיד לארי קרטר
* ג'קסון דמוט היל בתפקיד האנטר קרטר
* סיבאן פאלון הוגאן בתפקיד הפסיכולוגית של דרבי
* קורטני גרוסבק בתפקיד דרבי קרטר (נערה)
* ג'ון גלאגר ג'וניור בתפקיד לוק דוכארם
* גריפין גלוק בתפקיד לוק דוכארם (נער)
* קינגסלי בן אדיר בתור גרנט

== פרקים ==

== קישורים חיצוניים ==
* 

== הערות שוליים ==

קטגוריה:סדרות אנתולוגיה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות קומדיה רומנטית אמריקאיות
קטגוריה:HBO Max: תוכן מקורי
קטגוריה:ליונסגייט: סדרות טלוויזיה
קטגוריה:תוכניות טלוויזיה שמתרחשות בניו יורק
פרנץ דיאק (כדורגלן)

פרנץ דיאק (בהונגרית: Deák Ferenc; 16 בינואר 1922 – 18 באפריל 1998) היה כדורגלן הונגרי, ששיחק בעמדת החלוץ. לפי הפדרציה הבינלאומית להיסטוריה וסטטיסטיקה של הכדורגל (IFFHS), דיאק כבש מעל 576 שערים רשמיים במהלך הקריירה – נתון המציב אותו ככובש ה-8 הפורה ביותר בתולדות הכדורגל העולמי.

==ביוגרפיה==
דיאק נולד ב-16 בינואר 1922 בבודפשט שבהונגריה. עם תחילת הקריירה ב-AC צנטלורינסי התחיל לכבוש בצרורות, ובעונת 1945/46 הגיע לשיא שערים לעונה בליגה באירופה, 66 שערים ב-34 הופעות בלבד. דיאק היה למלך השערים פעם נוספת עונה אחר כך עם 48 שערים ולאחר מכן עבר לפרנצווארוש.

במדים הלבנים-ירוקים הוא כבש בשנתו הראשונה 41 שערים ונבחר בפעם השלישית והאחרונה למלך השערים בליגה עם 59 שערים בעונת 1948/49, עונה בה היה שותף לזכייתה באליפות. בשנת 1950 עבר דיאק לאויפשט למשך הארבע שנים הבאות. בסך הכל ערך 238 משחקי ליגה וכבש בהם 305 שערים. החל משנת 1955 עבר לשחק בליגה השנייה בקבוצות כמו ספרטקוס ואגיטרטס בודפשט ולבסוף ב-1958 עם BFC שיופוק. עם מירב השערים שכבש דיאק במהלך הקריירה הוא למעשה הכובש ההונגרי השני בטיבו בהיסטוריה אחרי פרנץ פושקש.

במדי נבחרת הונגריה עשה את הופעת הבכורה ב-6 באוקטובר 1946 נגד אוסטריה בבודפשט, משחק בו הצטיין עם צמד שערים מנצח. יחד עם גיולה ז'נגלר ופרנץ פושקש ששיחקו לצידו היה שותף לזכייתה בגביע מרכז אירופה של בין השנים 1948–1953. דיאק סיים את דרכו בנבחרת עם שער ב-20 בנובמבר 1949 בניצחון 0–5 על שוודיה.

דיאק עם משפחתו
==תארים==
;פרנצווארוש
*אליפות הונגריה: 1948/49
;אישיים
*מלך השערים בליגה ההונגרית (3): 1945/46 (שיא), 1946/47, 1948/49
*כדורגלן השנה בהונגריה: 1946

==קישורים חיצוניים==

* 

קטגוריה:כדורגלני אויפשט
קטגוריה:כדורגלני נבחרת הונגריה
קטגוריה:כדורגלני פרנצווארוש
קטגוריה:הונגרים שנולדו ב-1922
קטגוריה:הונגרים שנפטרו ב-1998
פרסי הטלוויזיה של איגוד אמנויות הקולנוע והטלוויזיה 1962

פרסי הטלוויזיה של איגוד אמנויות הקולנוע והטלוויזיה לשנת 1962 היה טקס הענקת פרסי הטלוויזיה ראשי בממלכה המאוחדת. בהמשך נקראו בשם פרסי האקדמיה הבריטית לטלוויזיה.

== זוכים ==
* שחקן
** רופרט דייוויד<ref></ref>
* שחקנית
** רות דאנינג<ref></ref>
* אקטואליה
** ביל אלנבי<ref></ref>
* מעצב<ref></ref>
** וויטק
* פרס דזמונד דייוויס על תרומה לטלוויזיה
** מייקל בארי<ref></ref>
* הפקת דרמה
** אנדרו אוסבורן<ref></ref>
* Factual
** טים יואט<ref></ref>
* בידור קל (אמן)
** אריק סקייס
* בידור קל
** ג'ורג' אינס<ref></ref>
* פרס מיוחד
** דייוויד אטנבורו

== קישורים חיצוניים ==
* [http://awards.bafta.org/award/1961/television? פרסי איגוד הטלוויזיה לשנת 1962]

== הערות שוליים ==

קטגוריה:טקסי פרס באפט"א
קטגוריה:1962 בממלכה המאוחדת
תיכון ויליאם תומאס סמפסון

תיכון ויליאם תומאס סמפסון (באנגלית: W. T. Sampson High School, בראשי תיבות: ) הוא התיכון האמריקאי היחיד שנמצא במדינה קומוניסטית או סוציאליסטית, בית הספר נמצא בבסיס האמריקאי שנמצא במפרץ גואנטנמו שבקובה. הוא מופעל על ידי מחלקת החינוך של משרד ההגנה האמריקאי<ref></ref>.

בית ספר הוא אחד מבתי הספר היקרים ביותר בעולם, עם בניין בעלות של כ-65 מיליון דולר והוא כולל מעבדות מחשבים ומדעים, חדרי אמנות ומוזיקה, מגרש ספורט, קפיטריה וחדר כושר.

== היסטוריה ==
בית הספר הוסמך על ידי האגודה המרכזית לבתי ספר ומכללות צפון מרכזית (NCA) וקיבל את אישור ההפעלה של האגודה ב-1931<ref></ref>.

הקמפוס השני של בית הספר סמפסון W.T נחנך בטקס רשמי שנערך ב-25 באוקטובר 1956<ref></ref>.

משכנו הנוכחי של בית הספר הוא קמפוס מודרני, שנחנך ב-1986.

כיום לומדים בבית הספר כ-167 תלמידים, מרביתם הם ילדי משפחות של חיילים אשר מוצבים בבסיס הצי האמריקאי שבמפרץ גואנטנמו.

בית הספר עבר שיפוץ נרחב, ולאחר השיפוץ בית הספר מכיל מעבדת מחשבים עם גישה לאינטרנט בכל הכיתות.

אחד מהמבחנים שעורך בית הספר באופן קבוע הוא מבחן ה-SAT. שיעור התלמידים בבית ספר שנגשו להיבחן למבחן זה עמד בשנת 2009 על כ-67% מתלמידי בית הספר – לשם השוואה שיעור התלמידים הנגשים לבמחן בכל ארצות הברית עמד באותה שנה על כ-46% מכלל התלמידים.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: בתי ספר
קטגוריה:מפרץ גואנטנמו
פרסי הטלוויזיה של איגוד אמנויות הקולנוע והטלוויזיה 1963

פרסי הטלוויזיה של איגוד אמנויות הקולנוע והטלוויזיה לשנת 1963 היה טקס הענקת פרסי הטלוויזיה ראשי בממלכה המאוחדת. בהמשך נקראו בשם פרסי האקדמיה הבריטית לטלוויזיה.

== זוכים ==
* שחקן
** הארי ה. קורבט
* שחקנית
** ברנדה ברוס
* דרמה
** דייוויד רוז, צ'ארלס ג'ארוט
* Factual
** ריצ'רד קוסטון
* Additional
** ג'פרי קוקס
* בידור קל (הפקה)
** דאנקן ווד
* בידור קל (אמן)
** מייקל בנטין
* פרס דזמונד דייוויס על תרומה לטלוויזיה
** ססיל מקגיוורן

== קישורים חיצוניים ==
* [http://awards.bafta.org/award/1962/television? פרסי איגוד הטלוויזיה לשנת 1963]

קטגוריה:טקסי פרס באפט"א
קטגוריה:1963 בממלכה המאוחדת
יהושע גולדברג

יהושע ל. גולדברג (באנגלית: Joshua L. Goldberg; 6 בינואר 1896 – 24 בדצמבר 1994) היה רב, קפטן בצי ארצות הברית, ומעוטר אות לגיון ההצטיינות. מראשוני כדורגלני ארץ ישראל.

==חייו המוקדמים==
גולדברג נולד ב-1896 בבוברויסק שבבלארוס, באימפריה הרוסית. בצעירותו למד בגימנסיה הרצליה וב-1912 כשקמה קבוצת הכדורגל בבית הספר, הצטרף כשחקן הקבוצה. ב-1913 עזב את הקבוצה והצטרף למכבי תל אביב ואף היה קפטן הקבוצה. ב-1914 במהלך לימודי התואר באוניברסיטת אודסה, גויס לצבא האימפריה הרוסית ושירת שם כשנתיים, עד שברח לארצות הברית.

==שירות צבאי בארצות הברית==
ב-1917 התגייס לצבא ארצות הברית ושירת שם עד 1920. במהלך שירותו השתתף כלוחם במלחמת העולם הראשונה וקיבל 5 מדליות עיטור על השתתפותו בקרבות. אחרי שהשתחרר למד עד 1926 כאשר הוסמך לרב.

ב-8 בינואר 1942 התגייס גולדברג לצי ארצות הברית כקצין, וכיהן כרב הראשון בצי האמריקאי במהלך מלחמת העולם השנייה ואחריה, וב-1 ביולי 1952 עלה לדרגת קפטן. ב-1 בינואר 1960 פרש משירותו בצי.

ב-1956 הוענק לגולדברג אות ארבעת קציני הדת, ואות "שיתוף הפעולה הבינלאומי" מממשלת צרפת והוענק לו תואר קצין של כבוד בצבא צרפת. ב-1958 העניק לו עומר בראדלי את אות לגיון ההצטיינות עם הערות לציון של מזכיר הצי של ארצות הברית צ'ארלס תומאס.

ב-24 בדצמבר 1994 הלך לעולמו בוסט פאלם ביץ' שבפלורידה, ארצות הברית, וב-6 בינואר 1995 נקבר בבית הקברות הלאומי ארלינגטון. ב-10 בפברואר 1995 נקראה על שמו קפלת זיכרון במוזיאון הלאומי של ההיסטוריה הצבאית של יהודי אמריקה בוושינגטון די. סי., בירת ארצות הברית.

==קישורים חיצוניים==

==הערות שוליים==

קטגוריה:כדורגלנים ארץ-ישראלים
קטגוריה:בוגרי גימנסיה הרצליה
קטגוריה:בוגרי היברו יוניון קולג'
קטגוריה:רבנים אמריקאים
קטגוריה:רבנים צבאיים אמריקאים
קטגוריה:אמריקאים מעוטרי אות לגיון ההצטיינות
קטגוריה:יהודים בצבא האימפריה הרוסית
קטגוריה:קצינים וחוגרים יהודים בצבא ארצות הברית
קטגוריה:קצינים וחוגרים יהודים בצי ארצות הברית
קטגוריה:חוגרים אמריקאים במלחמת העולם הראשונה
קטגוריה:קצינים אמריקאים במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1896
קטגוריה:אמריקאים שנפטרו ב-1896
קבוצת אשינגטון

קבוצת אשינגטון (באנגלית: Ashington Group) הייתה חבורה קטנה של אמנים מאשינגטון, נורת'מברלנד, שנפגשה בקביעות בין השנים 1934 - 1983. אף שהורכבה ברובה מעובדי מכרות ללא הכשרה אמנותית רשמית, הקבוצה ועבודתה התפרסמו בעולם האמנות הבריטי של שנות השלושים והארבעים.

== הקמה ==
הקבוצה החלה כסניף באשינגטון של אגודת העובדים לחינוך (WEA), שפרסם לראשונה שיעור בנושא 'אבולוציה' בשנת 1927. לאחר שבע שנים נוספות של שיעורי ערב בנושאים שונים הם הפנו את תשומת ליבם להערכה אמנותית. <ref></ref> אוניברסיטת WEA ואוניברסיטת דרהאם התארגנו להדרכתם, והצייר והמורה רוברט ליון (1894–1978) הפך למדריך הקבוצה. חברי הקבוצה, בעיקר הגברים, לא היו מרוצים מהקורס של הערכה אמנותית. ליון הציע לחברי הקבוצה לנסות ליצור ציורים משלהם כאמצעי לפיתוח הבנה והערכת אמנות.

== הצלחה ==
עד שנת 1936 הקבוצה - שרבים מחבריה היו מחויבים לעקרונות מפלגת הלייבור העצמאית - ערכה רשימה נרחבת של תקנות, לפיה החברים נאלצו לפעול, וכינתה את עצמה קבוצת אשינגטון. היא גם קיימה את תערוכתה הראשונה בגלריית האטון, חלק ממכללת ארמסטרונג, ניוקאסל-על-טיין. תערוכה נוספת נערכה בשנת 1938 כהרחבה של הפרויקט.

בתחילת שנות הארבעים הקבוצה הציגה בלונדון והמשיכה לשגשג לאחר שרוברט ליון עבר להיות המנהל הרביעי של מכללת אדינבורו לאמנות, אף שנשאר בקשר עם חברי הקבוצה, וכתב את עבודת התואר השני על הפרויקט החינוכי שלו עם הקבוצה. במהלך השנים הבאות עבודת הקבוצה זכתה לשבחים על ידי מספר אמנים ומבקרים בריטיים בולטים, כמו ג'וליאן טרוואליאן והנרי מור. עבודתם נאספה על ידי אישים בולטים כמו הלן סאתרלנד.

== לאחר המלחמה ==
לאחר מלחמת העולם השנייה, ההתעניינות בקבוצה דעכה, אך הם המשיכו להיפגש מדי שבוע, והפיקו עבודות אמנות חדשה וקבלו חברים חדשים. המבקר ויליאם פיבר פגש את אחד מחברי הקבוצה המרכזיים, אוליבר קילבורן, בראשית שנות השבעים, וגרם לחידוש העניין בעבודתם, ששוחזרה והוצגה בכמה תערוכות. בשנות השמונים "אוסף הקבע" של הקבוצה הפך לתערוכה המערבית הראשונה בסין לאחר מהפכת התרבות. <ref></ref>

מקום המפגש של הקבוצה נהרס סופית בשנת 1983. קילבורן, האחרון מבין מייסדי הקבוצה, דאג לשימור הציורים לפני מותו בשנת 1993, וכעת הם נשמרים במוזיאון וודהורן. <ref></ref> ספרו של פיבר על הקבוצה, "צירי פיטמן: קבוצת אשינגטון" 1934-1984, הפך <ref></ref> למחזה מאת לי הול.

את האוסף קבע של עבודות קבוצת אשינגטון ניתן לראות בוודהורן ליד אשינגטון, נורת'מברלנד. <ref></ref>

האמן נרבי פרייס השלים דוקטורט על מורשת קבוצת אשינגטון באוניברסיטת ניוקאסל ואצר תערוכה חדשה של עבודות מאוספים פרטיים שכותרתה 'Pitmen Painters Unseen' בשנת 2018 .<ref></ref>

== חברים בולטים בקבוצה ==
<div class="mw-content-ltr">
* (Oliver Kilbourn (1904-1993
* (George Blessed (1904-1997
* (Jimmy Floyd (1898-1974
* (Harry Wilson (1898-1972
* (Len Robinson (1896-1987
* (John F. Harrison (1904-2004
* (Fred Laidler (1918-1988
</div>

== הערות שוליים ==

קטגוריה:ציירים בריטים
מחוז פיזולי

מחוז פיזולי (באזרית: Füzuli rayonu) הוא מחוז באזרבייג'ן. הוא נקרא על שם המשורר האזרביג'אני מוחמד בן סולימאן. בירתה הרשמית היא העיר פיזולי, אולם כתוצאה מסכסוך נגורנו קרבאך, הבירה הזמנית של המחוז היא העיר הורדיז.

== היסטוריה ==
החלק המערבי של המחוז, כולל הבירה, נשלטה על ידי הרפובליקה של ארטזאק שהוכרזה כחלק ממחוז הדרוט, מאז מלחמת נגורנו-קרבאך. הורדיז הפכה למרכז המנהלי הזמני של פיזולי, בעקבות כיבושה בידי הכוחות הארמנים ב-23 באוגוסט 1993.

ב-17 באוקטובר 2020 הוכרז כי רוב החלק הכבוש של הרובע כולל הבירה פיזולי נכבש מחדש על ידי אזרבייג'ן.

ב-20 באוקטובר 2020 הודיעה ממשלת אזרבייג'ן על כיבושם מחדש של הכפרים דורדצ'ינר, כורדלאר, יוכארי עבדוררהמנלי, גרגהאבזר, אשאגי ויסאלי ויוכרי אייבסאנלי מהכוחות הארמניים.<ref></ref> על פי הדיווחים, שישה כפרים נוספים (ג'ג'אגוזלו, אשאג'י סיידהמדלי, זרגר, מולוואלי, יוכארי רפדינלי, אשאגי רפדינלי) נפתחו מחדש בין התאריכים 21-22 באוקטובר. <ref></ref><ref></ref>

== פליטים ==
פליטים מנגורנו-קרבאך ומהאזורים הסובבים הועברו לפיזולי מיישובי האוהלים ברחבי הארץ כדי לחיות בבתים חדשים שבנתה הממשלה.<ref></ref>

==קישורים חיצוניים==

* 

== הערות שוליים ==

קטגוריה:אזרבייג'ן: מחוזות
יאסוג'י אוקאמורה

גנרל יָאסוּגִ'י אוֹקָאמוּרָה (ביפנית: 岡村 寧次; 15 במאי 1884 – 2 בספטמבר 1966) היה מבין החשובים והמשפיעים במנהיגי הצבא היפני הקיסרי בזמן מלחמת סין–יפן השנייה והמערכה באסיה ובאוקיינוס השקט. פיקד על מבצעים כגון הקרב על ווהאן, הקרב הראשון על צ'אנגשה ומבצע איצ'י-גו. לאחר כניעת האימפריה היפנית הוא הועמד לדין בבית הדין הבינלאומי הצבאי למזרח הרחוק ונמצא נקי מאשמה. מאוחר יותר שימש כיועץ צבאי לרפובליקה הסינית במהלך מלחמת האזרחים הסינית ומאוחר יותר לאחר נסיגתה אל טאיוואן.

== ביוגרפיה ==
יאסוג'י אוקמורה נולד בטוקיו, האימפריה היפנית בתקופת מייג'י. הוא למד באוניברסיטת ואסדה בשנת 1897, בבית הספר הצבאי לצעירים של טוקיו ובבית הספר לצעירים המרכזי של הצבא היפני הקיסרי בשנת 1898. לאחר מכן למד באקדמיה הצבאית משנת 1900 עד 1904.

בראשית שנות העשרים של המאה העשרים היה מדריך באקדמיית הצבא היפנית והיה אחראי על הצוערים הסיניים והמועמדים לקצונה במשך כמה שנים. בתפקיד זה ערך היכרות אישית ומקצועית עם כמה קצינים בכירים עתידיים בצבא סין, שבעתיד יילחמו כנגדו במלחמת סין–יפן השנייה. הוא הוצב בסין כסגן ראש המטה של צבא המשלחות בשנגחאי וצבא קוואנטונג בין השנים 1932–1933. הוא הועלה לדרגת לוטננט קולונל בשנת 1936 ומונה למפקד האוגדה השנייה של חיל הרגלים היפני.

=== מלחמה בסין ===
אוקאמורה (רביעי מימין) חותם על כניעת האימפריה היפנית בנאנג'ינג.
בשנת 1938 מונה למפקד הארמייה ה-11 והשתתף במספר קרבות בסין, בכללם קרבות מפתח כמו הקרב על ווהאן, הקרב על נאנצ'אנג והקרב הראשון על צ'אנגשה, בו הפסיד הצבא היפני לראשונה לכוחות הסינים. באפריל 1940 הועלה לדרגת גנרל, ואחרי שלושה חודשים מונה למפקד כוח אזור צפון סין.

בדצמבר 1941 החל אוקמורה להשתמש בטקטיקת האדמה החרוכה. כתוצאה משימוש בטקטיקה זו, חייליו של אוקאמורה היו אחראים להריגתם של למעלה משני מיליון סינים, בעיקר לוחמי גרילה אשר פגעו בהתקדמות היפנית בחביי ובשאנדונג.

בשנת 1944 היה אוקאמורה למפקד הארמייה השישית במהלך מבצע איצ'י-גו. מאוחר יותר באותה השנה מונה למפקד צבא המשלחות בסין. בסוף מלחמת העולם השנייה ייצג אוקאמורה את יפן בטקס כניעת האימפריה היפנית הרשמי בנאנג'ינג ב-9 בספטמבר 1945. הוא קיבל הוראה להיכנע ב-15 באוגוסט וחמישה ימים לאחר מכן הורה לכלל היחידות בפיקודו לשתף פעולה עם צבא הלאומנים הסינים ולהתנגד לכל פעילות של המפלגה הקומוניסטית של סין.

=== לאחר המלחמה ===
למרות השימוש בכלי נשק כימיים במהלך המלחמה וההרג חסר ההבחנה של אזרחים סינים, אוקאמורה לא הואשם בפשעי מלחמה כלשהם, שכן היו אלו פקודות שקיבל מהממונים עליו.

לאחר שנמצא חף מפשע, מינה אותה מנהיג הקוומינטנג, צ'יאנג קאי שק כיועץ צבאי. אוקאמורה שימש בתפקיד זה למשך 10 שנים לפני שחזר ליפן ובתפקידו תרם לצבא הלאומי המהפכני במהלך מלחמת האזרחים הסינית, משבר מצרי טאיוואן הראשון ומשבר מצרי טאיוואן השני. הוא נפטר בשנת 1966 בגיל 82.

== לקריאה נוספת ==
* מלחמת העולם השנייה, אנטוני ביוור

== קישורים חיצוניים ==

* [https://ww2db.com/person_bio.php?person_id=301 יאסוג'י אוקאמורה], באתר מלחמת העולם השנייה

קטגוריה:בוגרי אוניברסיטת ואסדה
קטגוריה:אנשי צבא יפנים במלחמת העולם השנייה
קטגוריה:אנשי צבא יפנים
קטגוריה:מלחמת סין–יפן השנייה
קטגוריה:יפנים שנולדו ב-1884
קטגוריה:יפנים שנפטרו ב-1966
ביגה (בצק מקדים)

לחם ג'בטה מבצק ביגה
ביגה הוא סוג בצק מקדים המשמש באפייה איטלקית. מאפים איטלקיים פופולריים רבים, כמו ג'בטה, פיצה או פוקאצ'ה, מיוצרים באמצעות ביגה. השימוש בביגה מוסיף מורכבות לטעמי הלחם ולרוב משמש בלחמים הדורשים מרקם קליל ואוורירי עם חורים. מלבד התוספת לטעם ולמרקם, ביגה מסייעת למאפים להחזיק מעמד זמן רב יותר מבלי להתקלקל.

== היסטוריה ==
טכניקת ההתססה על ידי ביגה התפתחה עם הופעת שמרי האופים. ככל שהשימוש במחמצת לאפייה הלך ופחת, חיפשו אופים איטלקים רבים דרכים להשיב את מורכבות הטעמים וכלל היתרונות של האפייה עם בצק מקדים בשילוב עם האווריריות וההתפחה האיכותית שאפשרו השמרים. התוצאה הייתה ביגה, המשלבת התססה בשמרים עם יצירת ביוטה פעילה בבצק.

== הכנה ==
בצקי ביגה הם לרוב בעלי הידרציה נמוכה (כ-40%-50% לרוב) ועבים יותר מאלו שנוצרים במחמצת. לרוב, מיוצרת ביגה טרייה מדי יום על ידי שילוב כמות קטנה של שמרים בבצק יבש יחסית ולאחר מכן התססה הנמשכת כ-12–16 שעות ולעיתים עשויה להימשך גם עד יממה שלמה<ref></ref>.

== ראו גם ==
* בצק מקדים
* פיצה
* ג'בטה
* המטבח האיטלקי

== קישורים חיצוניים ==

* [http://www.theartisan.net/Direct_Sponge_and_Biga.htm The Artisan על בצקים מקדימים]

== הערות שוליים ==

קטגוריה:בצקים
קטגוריה:אפייה
קטגוריה:בישול
קטגוריה:המטבח האיטלקי
הנסיך קאנין קוטוהיטו

הנסיך קָאנְיִן קוֹטוֹהִיטוֹ (ביפנית: 閑院宮載仁親王; 10 בנובמבר 1865 – 21 במאי 1945) היה בן משפחת הקיסרות היפנית (בנו המאומץ של קומיי, קיסר יפן), אשר שירת בין השנים 1931–1940 כראש המטה הכללי של הצבא היפני הקיסרי. במהלך שירותו השתתף במלחמת סין–יפן הראשונה, מלחמת רוסיה–יפן ומלחמת סין–יפן השנייה. ביחד עם הידקי טוג'ו היה מבין התומכים הראשיים של ההסכם התלת-צדדי עם גרמניה הנאצית ואיטליה הפאשיסטית להקמת מדינות הציר.

== ביוגרפיה ==
הנסיך קוטוהיטו נולד בקיוטו, ביפן של שוגונות טוקוגאווה, בנו ה-16 של הנסיך קוני מסניף פושימי של המשפחה הקיסרית היפנית. הוא אומץ על ידי קומיי, קיסר יפן, ובכך הפך ליורש פוטנציאלי לכס קיסר יפן, אולם בסופו של דבר בנו של קומיי, מוצוהיטו, הפך לקיסר עם מות אביו.

בשנת 1868, כשהיה בן שלוש, נשלח ללמוד במקדש הבודהיסטי של סמבו-אין לאריסטוקרטים, אך בשנת 1872 חזר לביתו כדי לשרת בתור ראש ענף קאנין של המשפחה הקיסרית עקב מות אביו הביולוגי. בשנת 1877 נכנס לאקדמיה הצבאית היפנית וסיים את לימודיו בשנת 1881. בשנת 1882 לאחר שעבר בהצלחה את לימודיו והפך לצוער, הוא נשלח על ידי הקיסר מייג'י (מוצוהיטו), אחיו החורג, לרפובליקה הצרפתית השלישית כנספח צבאי.

בשנת 1891 הוצב בגדוד הפרשים הקלים היפני השביעי. בדצמבר 1891 התחתן עם צ'יקו סנג'ו, בתו של הנסיך סנטומי סנג'ו וממנה נולדו לו שבעה ילדים. הוא סיים את לימודיו במכללת מטה הצבא בשנת 1894 כמפקד פרשים, ולאחר מכן השתתף בקרב באזור נהר יאלו במהלך מלחמת סין-יפן הראשונה.

בין השנים 1897–1899 היה קצין הפיקוד של גדוד חיל הפרשים הראשון. בשנת 1901 קיבל את הפיקוד על חטיבת הפרשים השנייה; מאוחר יותר באותה שנה הוא הועלה לדרגת לוטננט קולונל. הוא השתתף בפעולה צבאית נוספת במלחמת רוסיה-יפן.

הוא הועלה לדרגת מייג'ור גנרל בשנת 1904 וקיבל את הפיקוד על אוגדת הפרשים הראשונה בשנת 1906. בשנת 1911 מונה למפקד אוגדת המשמר הקיסרי. בשנה שלאחר מכן הועלה לדרגת גנרל והפך לחבר במועצת המלחמה העליונה. בשנת 1919 הועלה לדרגת פילדמרשל. בשנת 1921 סייר באירופה ביחד עם יורש העצר הירוהיטו.

בשנת 1931 הפך לראש המטה הכללי של הצבא היפני, וכיהן בתפקיד זה עד 1940. בשנת 1937 החלה מלחמת סין–יפן השנייה, במהלכה אישר משרדו שימוש בנשק כימי בסין ובמונגוליה הפנימית. הנסיך קוטוהיטו, יחד עם פוליטיקאים נאצים, התנגד למיסוד היחסים עם ארצות הברית והאימפריה הבריטית ותמך בחתימה על ההסכם התלת-צדדי להקמת מדינות הציר.

אף על פי שפרש מהצבא באוקטובר 1940, קוטוהיטו נשאר חבר במועצת המלחמה העליונה. הוא נפטר בבית הקיץ של משפחת קאנין באודווארה, קנאגאווה, כשלושה חודשים לפני כניעת האימפריה היפנית ולא הספיק לעמוד לדין בבית הדין הבין-לאומי הצבאי למזרח הרחוק. הנסיך קוטוהיטו נקבר בהלוויה ממלכתית ביוני 1945, שהייתה אמורה להיות ההלוויה הממלכתית האחרונה של יפן הקיסרית. בנו, הנסיך הרוהיטו ירש אותו כראש סניף קאנין של המשפחה הקיסרית.

== קישורים חיצוניים ==

* [https://ww2db.com/person_bio.php?person_id=759 קוטוהיטו], באתר מלחמת העולם השנייה
* [https://www.youtube.com/watch?v=voo0CpPcE0c&t=590s Imperial Japan: The Fall of Democracy]

קטגוריה:נסיכים
קטגוריה:פוליטיקאים יפנים במלחמת העולם השנייה
קטגוריה:הצבא היפני הקיסרי
קטגוריה:אנשי צבא יפנים
קטגוריה:מקבלי עיטור אנדריי הקדוש
קטגוריה:מעוטרי מסדר אוסמניה
קטגוריה:יפנים שנולדו ב-1865
קטגוריה:יפנים שנפטרו ב-1945
פנגור באן

פנגור באן הוא שיר באירית עתיקה מהמאה ה-9 שכתב נזיר אודות החתול שלו, בו הוא משווה בין עיסוקו בלימוד לעיסוקיו של החתול. זהו ככל הנראה השיר המפורסם ביותר ששרד מאירלנד המוקדמת, והוא היווה מקור השראה לכמה יצירות מודרניות בתחום הספרות, המוזיקה והקולנוע.

השיר מופיע רק בכתב יד הקרוי (Reichenauer Schulheft), שנכתב במנזר הבנדיקטני שברייכנאו או בסביבותיו על ידי נזיר אירי, וכולל רשימות הקשורות ללימודיו. מלבד השיר, כתב היד מכיל רשימות בנושאים מגוונים, ביניהם דקדוק, לוגיקה, אסטרונומיה, קטע מהפואמה אינאיס, ועוד. כתב היד שמור כיום ב שבאוסטריה. שם מחבר השיר אינו ידוע.

פירוש המלה "באן" הוא "לבן", ו"פנגור" היה כנראה שם נפוץ לחתולים באירלנד. ייתכן גם שמקור המלה "פנגור" מוולשית, ופירושה עובד בניקוי של צמר (כחלק מתהליך הפקת הבד) בעזרת אבקה לבנה הקרויה .
החזקת חתולים במנזרים הייתה מנהג שגור במטרה להגן על המזווה ועל כתבי היד שבסקריפטוריום מעכברים ומזיקים אחרים. חתולים כאלה מופיעים גם באיורים של הספר של קלס שנכתב באירלנד באותה התקופה.

== בתרבות המודרנית ==

לשיר מספר תרגומים מודרניים לאנגלית, על ידי ויסטן יו אודן, ג'יימס מרקנד, רובין פלאוור, שיימוס היני פול מולדון, ואיוון בולאנד.
גרסתו של אודן הולחנה על ידי סמואל ברבר ונכללה במחזור השירים Hermit Songs (שירי נזירים) תחת השם The Monk and His Cat (הנזיר וחתולו). השיר היווה השראה גם ליצירות נוספות, ביניהם ספרי נוער וילדים.

בסרט האנימציה הסוד של קלס, השואב מהמיתולוגיה הקלטית, שניים מדמויות המשנה הם נזיר בשם איידן ובן לווייתו, חתול לבן בשם פנגור באן. בזמן הקרנת כתוביות הסיום, איידן (השחקן ), מדקלם קטע באירית מודרנית בהשראת השיר.

==קישורים חיצוניים==
* [https://www.facebook.com/Diggstory/posts/799178416954642 רשומה] בדף הפייסבוק של "היסטוריה גדולה, בקטנה" אודות פנגור באן וחתולי מנזר אחרים.
* [http://irisharchaeology.ie/2013/10/pangur-ban/ גרסה באנגלית] בתרגומו של רובין פלאוור.
* [https://www.tumblr.com/onkelos/737499801591087104/%D7%A4%D7%A0%D7%92%D7%95%D7%A8-%D7%91%D7%90%D7%9F?source=share גרסה בעברית] לשיר באתר טאמבלר.

==הערות שוליים==

קטגוריה:דמויות ספרותיות
קטגוריה:יצירות שמחברן אינו ידוע
קטגוריה:ספרות אירית
קטגוריה:שירת ימי הביניים
None of My Business

None of My Business (בעברית: לא ענייני) הוא סינגל שהוקלט על ידי הזמרת-יוצרת הבריטית שר לויד.<ref name=":0"></ref><ref name=":1"></ref><ref name=":2"></ref> השיר יצא לאור ב-19 באוקטובר 2018, על ידי חברות התקליטים יוניברסל ופולידור רקורדס, כסינגל שלא מתוך אלבום.<ref name=":0" /><ref name=":1" /><ref name=":2" />

==רקע==
הרצועה אמורה להיות חלק מן אלבום האולפן השלישי של לויד. השיר הוא הסינגל הראשון של לויד מזה שנתיים.<ref></ref> לאחר יצאתו של השיר, לויד סיפרה כי "חיכיתי כל כך הרבה זמן שאנשים יקשיבו סוף סוף למוזיקה החדשה שלי, לאחר שעבדתי כל כך קשה הרבה זמן, וחושבים ש'אף אחד מהעסק שלי' הוא מושלם לטעום את העתיד לבוא - מעולם לא התרגשתי כל כך בחיי להציג את המוזיקה החדשה שלי."<ref></ref>

==וידאו קליפ==
הווידאו קליפ של השיר, העלתה לויד לערוץ היוטיוב שלה את וידאו הקליפ המלא של השיר.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|19 באוקטובר 2018
|סטרימינג • הורדה דיגיטלית
|יוניברסל • פולידור רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירים באנגלית
אליהו מזרחי (רופא)

אליהו מזרחי הוא מומחה בגריאטריה ובפסיכוגריאטריה, פרופסור לרפואה פנימית בבית הספר לרפואה באוניברסיטת תל אביב, לשעבר מנהל מחלקה גריאטרית-שיקומית בבית חולים תל-השומר, בשנים האחרונות מכהן כמנהל המחלקה הגריאטרית השיקומית ומנהל בית החולים שמואל הרופא בבאר יעקב.

==ביוגרפיה==
מזרחי בוגר בית הספר הריאלי, בחיפה. 
בין השנים 1977–1974 שירת מזרחי בצה"ל כחובש קרבי.

בין השנים 1985–1978 למד רפואה בבית הספר לרפואה בטכניון, חיפה.

מזרחי התמחה ברפואה גריאטרית במרכז הרפואי רמב"ם ובמרכז הגריאטרי-שיקומי פלימן בחיפה.

את התמחות העל בהפרעות זיכרון בגיל השלישי ופסיכוגריאטריה עשה מזרחי, בבית החולים האוניברסיטאי בקליבלנד, במדינת אוהיו, ארצות הברית, במחלקה הנוירולוגית, מרכז אלצהיימר. מזרחי התמקד בתחום מחלת אלצהיימר והפסיכוגריאטריה.

מזרחי ניהל משנת 2001 את המחלקה גריאטרית שיקומית א' במרכז הרפואי ע"ש חיים שיבא – תל השומר.

===בבית חולים שמואל הרופא===
בנוסף לתפקידו כמנהל בית החולים שמואל הרופא, מכהן כמנהל המחלקה הגריאטרית השיקומית ב' בבית החולים שמואל הרופא.

מזרחי חבר בחברה האמריקאית למדעי המוח, האיגוד לרפואה גריאטרית והאיגוד הישראלי לרפואת משפחה.
 
מזרחי פרופסור בחוג לרפואה פנימית בבית הספר לרפואה ע"ש סאקלר באוניברסיטת תל אביב.

===מחקר=== 
מזרחי עוסק במחקר בתחום הפרעות הזיכרון ודמנציה בגיל השלישי, וכן בפיתוח מדדים לניבוי יכולתו של חולה להשתקם לאחר אירוע מוחי ו / או ניתוח לקבוע שבר במפרק ראש הירך.

==הערות שוליים==

קטגוריה:בוגרי בית הספר הריאלי
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:סגל רמב"ם - הקריה הרפואית לבריאות האדם
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:גריאטרים ישראלים
קטגוריה:מנהלי בתי חולים בישראל
אית'ן סופלי

אית'ן סופלי (באנגלית: Ethan Suplee; נולד ב-25 במאי 1976) הוא שחקן קולנוע וטלוויזיה אמריקאי. סופלי הוא שחקן עסוק והוא ידוע בעיקר בזכות תפקידיו בסרטים "אמריקה X", "לזכור את הטיטאנים", ו"הזאב מוול סטריט".

== ראשית חייו ==
סופלי נולד במנהטן, בנם של דבי וביל סולפלי (שגילם מאוחר יותר את ווילי הדוור בעל העין האחת בעיני בסדרה "קוראים לי ארל"). הוריו היו שחקנים שנפגשו תוך כדי הופעתם בפסטיבל והופיעו בברודוויי.<ref>[http://movies.ign.com/articles/701/701921p1.html IGN: Interview: Ethan Suplee]</ref>

== קריירה ==
התפקיד העיקרי הראשון של סופלי היה בסרט הקולנוע "עכברי הקניון", בבימויו של קווין סמית', לצד ג'ייסון לי. סמית' ליהק את סופלי שוב בסרטים מאוחרים שלו כמו "לרדוף אחרי איימי" ו"דוגמה". הוא הופיע בהופעת קמע בסרט "מוכרים בלבד 2". 

לסופלי היה גם תפקיד חוזר בסדרה "ילד פוגש עולם", בין השנים 1994 ל-1998. סופלי הופיע בסרטים רבים בהםבסרט "אמריקה X" בתפקיד נאו-נאצי גלוח ראש, "וולגרי", "אפקט הפרפר", "לזכור את הטיטאנים" "שאיפות", "קולד מאונטן". לסופלי הייתה הופעת קמע בסדרת הטלוויזיה של HBO "הפמליה".<ref></ref> הוא לוהק לתפקיד בסדרת הטלוויזיה "קוראים לי ארל".<ref></ref>

בשנת 2016, החל לשחק בסיטקום של נטפליקס "החווה".

==פילמוגרפיה נבחרת==
* 1993–2000: ילד פוגש עולם
* 1995: עכברי הקניון
* 1996: אל תסתכל אחורה
* 1997: לרדוף אחרי איימי
* 1998: אמריקה X
* 1999: דוגמה
* 2000: רוד טריפ
* 2000: לזכור את הטיטאנים
* 2001: שאיפות
* 2001: אבולוציה
* 2001: השזיף של דון
* 2002: ג'ון קיו
* 2003: קולד מאונטן
* 2004: אפקט הפרפר
* 2004: שיגעון בנהר
* 2006: מוכרים בלבד 2
* 2006: המעיין
* 2007: מר וודקוק
* 2009: שרופים
* 2009: אחים
* 2010: לא ניתנת לעצירה
* 2013: משפחה במנוסה
* 2014: אבודה במיני
*2015: Tooken
* 2016: האמון
* 2016: A Stand Up Guy
* 2016: אסון בלב ים
* 2019: עיר יתומה
* 2020: Gossamer Folds
* 2020: משחקי ציד
* 2022: Dog 
* 2023: Blood for Dust 
*2023: God Is a Bullet
*TBA: Manodrome
*TBA: Dolly
*Twilight of the Mallrats (TBA)

== חיים אישיים ==
במרץ 2011 הוריד ממשקלו קצת יותר מ-200 פאונד. הוא הגיע לשפל כל הזמנים של 9% שומן בגוף, אך החזיר חלק מהמשקל לאחר שהבין שמשקלו מהווה מקור להזדמנות עבודה.<ref>https://concisemag.com/ethan-suplee-weight-loss/</ref><ref></ref> הוא סיינטולוג.<ref name="nytimes"></ref> מאז 2006 הוא נשוי לברנדי לואיס, אחותה הצעירה של השחקנית והזמרת ג'ולייט לואיס.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:סיינטולוגים
קטגוריה:אמריקאים שנולדו ב-1976
גרב חג המולד

[[סוקס, החתול של משפחתו של ביל קלינטון, יושב ליד גרב חג המולד שלו]]
גרב חג המולד הוא גרב ריק שנתלה ביום ניקולאס הקדוש או בערב חג המולד. קיימת מסורת בה נוהגים הורים לשים בגרב חג המולד מתנות לילדיהם ומספרים לילדים שסנטה קלאוס המכונה אף 'סבא חג המולד', הוא שהביא להם את המתנות. בתרבות המערבית קיימת מסורת אשר במסגרתה מאיימים על ילדים רעים שהם יקבלו בגרב חג המולד רק ערימת פחם אם ימשיכו בהתנהגות זו<ref name="Lessons"></ref>. יש אנשים ששמים את הגרב מתחת לעץ חג המולד ויש אנשים ששמים את הגרב בסמוך למיטה שלהם.

המסורת ככל הנראה החלה במדינה אירופאית. במקור, ילדים השתמשו באחד הגרביים אותם הם לובשים ביום-יום, אך בסופו של דבר הוחלט לייצר גרביים במיוחד למטרה זו. הגרביים נתלים באופן מסורתי ביום ניקולאס הקדוש, אף על פי שבתחילת המאה ה-19, הם נתלו רק בערב חג המולד.<ref name="Osborne2012"></ref> מלבד הגרביים שנמכרים בחנויות המסחריות ובשווקים, משפחות רבות מחליטות לסרוג גרביים מיוחדים כאשר על כל גרב נסרג השם של בן המשפחה על מנת שסנטה או האדם שלכאורה מחלק את המתנות יוכל לדעת איזה גרב שייך לכל בן משפחה.

==קישורים חיצוניים==

== הערות שוליים ==

קטגוריה:מסורות חג המולד
קטגוריה:סנטה קלאוס
קטגוריה:גרביים
Lie

Lie (בעברית: לשקר) הוא שיר של להקת הפופ והנשמה הדנית לוקאס גרהאם. השיר יצא לאור 27 בספטמבר 2019 על ידי חברות התקליטים קופנהגן רקורדס ו-Then We Take the World. השיר הגיע למקום השני במצעד הסינגלים הדני.<ref></ref><ref></ref> את השיר כתבו דייוויד לברל, ג'ורג' טיזרד, ג'רמי דניאלס, לוקאס פורקאמר, ריק פרקהאוס וסטפן פורסט.

== קליפ ==
הווידאו קליפ לשיר יצא ב-27 בספטמבר 2019.<ref></ref> בקליפ מופיעים שני שחקנים שמגלמים זוג לסירוגין (שנפרד וחוזר שוב ושוב). הנער מבחין בחברתו לשעבר ממשיכה בחייה עם בחור אחר, ומתגעגע לימים בהם היו מאושרים יחד. הזיכרונות של המריבות והמזמוזים מופיעים לאורך הסרטון בין הסצנות של המציאות הנוכחית. לקראת סוף הסרטון, הם חזרו להיות ביחד.<ref></ref> נכון לנובמבר 2020, הקליפ צבר למעלה מ-13 מיליון צפיות ביוטיוב.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דנמרק (IFPI Denmark)<ref></ref>
|פלטינה 1×
|90,000<small></small>
|-
| colspan="3" |* <small>מכירות בלבד</small><small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!דנמרק
|27 בספטמבר 2019
|הורדה דיגיטלית
|קופנהגן רקורדס • Then We Take the World
|<ref></ref>
|}

== קישורים חיצוניים ==

== הערות שוליים ==

קטגוריה:שירי לוקאס גרהאם
קטגוריה:שירים באנגלית
הר פורקסט

הר פורקסט (באנגלית: Mount Forecast) הוא הר גדול בהרי הנסיך צ'ארלס, באדמת מק. רוברטסון שבאנטארקטיקה.

ההר ממוקם בסמוך צפונית-מזרחית להר בראון-קופר, ו-23 קילומטרים דרומית-מערבית מהר פולארד.

להר מספר פסגות.

גובהו של ההר 1,864 מטרים מעל פני הים; והוא ההר ה-2,017 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבס על סקרים על הקרקע ועל תצלומי אוויר שצולמו על ידי משלחת החקר האנטארקטית הלאומית של אוסטרליה, בין השנים 1956–1965.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של מ. ג'יי. פורקסט (M.J. Forecast), שהיה צופה מזג אוויר בתחנת וילקס בשנת 1965.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5132 הר פורקסט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1676 הר פורקסט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4816&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פורקסט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

פורקסט
שלמה אליהו מילר

הרב שלמה מילר בשיעור
הרב שלמה אליהו מילר הוא ראש כולל ופוסק הלכה חרדי קנדי-אמריקאי. חבר מועצת גדולי התורה בארצות הברית.

הרב מילר הוא הפוסק הליטאי הבכיר בטורונטו שבקנדה, שבה הוא מנהיג כולל אברכים מפורסם שאותו ייסד, ועומד בראש בית הדין של הקהילה. במקביל הוא עומד גם בראש כולל בלייקווד, ניו ג'רזי ובראש בית הדין של 'ועד הרבנים דלייקווד'. נחשב לידידו הקרוב ושותפו לדרך של הרב אברהם דב ברומברג.

בשנת 2020 צורף כחבר מועצת גדולי התורה.

==קישורים חיצוניים==
* [https://kollel.com/founders רבי מילר], בדף המייסדים של 'כולל טאראנטא' (טורונטו) 
* 

==הערות שוליים==

קטגוריה:חברי מועצת גדולי התורה בארצות הברית
קטגוריה:רבנים חרדים אמריקאים
קטגוריה:רבנים קנדים
קטגוריה:טורונטו: רבנים
קטגוריה:ראשי כולל אברכים
הר פולארד (אנטארקטיקה)

הר פולארד (באנגלית: Mount Pollard) הוא הר מכוסה שלג ברכס פורטוס, בהרי הנסיך צ'ארלס, באדמת מק. רוברטסון, שבאנטארקטיקה.

ההר ממוקם בסמוך מדרום למסיב קורי, ו-6 קילומטרים ממערב למסיב קרוהן.

גובהו של ההר 1,872 מטרים מעל פני הים; ההר הוא ההר ה-2,240 בגובהו באנטארקטיקה.

== היסטוריה ==
=== גילוי ומיפוי ההר ===

ההר מופה בהתבסס על סקרים על הקרקע ותצלומי אוויר שצולמו על ידי משלחת החקר האנטארקטית הלאומית של אוסטרליה בין השנים 1956–1965.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ג'יי. ר. פולרד (J.R. Pollard), פיזיקאי יונוספרה ששירת בתחנת וילקס בשנת 1964.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:11925 הר פולארד] באתר הסקר הגאולוגי של ארצות הברית
*
* [https://data.aad.gov.au/aadc/gaz/scar/search_names_action.cfm?search_text=11438&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פולארד] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/pollard%2c-mount_antarctica_6623446 מזג אוויר נוכחי מעודכן בהר פולארד]
** [https://www.meteoblue.com/en/weather/14-days/pollard%2c-mount_antarctica_6623446 תחזית מזג אוויר עדכנית ארוכת טווח עבור הר פולארד]
** [https://www.meteoblue.com/en/weather/archive/yearcomparison/pollard%2c-mount_antarctica_6623446 סטטיסטיקות מזג אוויר ונתוני מזג אוויר היסטוריים עבור הר פולארד]

== הערות שוליים ==

פולארד
מיתוג מחדש

מיתוג מחדש (באנגלית: Rebranding; בתעתיק: ריבְּרֶנְדִּינְגּ) היא אסטרטגיה שיווקית בה יוצרים מחדש עבור מותג או מוצר קיים תדמית מחודשת. לרוב, מטרת התהליך הוא לפתח זהות חדשה ומובחנת בקרב צרכנים, משקיעים, מתחרים ובעלי עניין אחרים<ref name="autogenerated803"></ref>. לעיתים קרובות מיתוג מחדש כרוך בשינויים גדולים בלוגו של המותג, בשמו, בעיצוב או בסלוגן. שינויים כאלה נועדו בדרך כלל למצב מחדש את המותג. לעיתים, כדי להתרחק מקונוטציות שליליות שדבקו במיתוג הקודם, או לקדם את המותג אל שוק היוקרה. לעיתים, מיתוג מחדש מתבצע לאחר חילופים בהנהלה או הבעלים, ומטרתו להעביר מסר חדש אותו ראשי החברה מנסים להעביר.

ניתן ליצור מיתוג מחדש למוצרים ותיקים, מוצרים חדשים, או אפילו מוצרים שעדיין נמצאים בפיתוח. הוא גם יכול להתייחס גם לשינוי בחברה או במותג שעשוי להיות בעלים של כמה מותגי משנה. התהליך יכול להתרחש באמצעות שינוי באסטרטגיה שיווקית או במצבים שונים אחרים כמו ארגון מחדש לפי צ'פטר 11, ארגון מחדש או פשיטת רגל.

דוגמה מובהקת למיתוג מחדש הוא מיתוגן של סיגריות מרלבורו. תחילה שווקו הסיגריות לנשים תחת הסיסמה "Mild As May", ומסע הפרסום ציין שלא נשארים עליהן כתמי שפתון. שיטת שיווק זו נכשלה, וכתוצאה מכך נעשה שינוי קיצוני במיתוג הסיגריה. באמצעות "איש המרלבורו" - בוקר קשוח המעשן מרלבורו, שעמד במרכז מסע הפרסום של המותג משנות השישים עד שנות התשעים, הפך מרלבורו למותג הסיגריות הנמכר ביותר בעולם. דוגמה בישראל היא תהליך המיתוג מחדש של חברת הסלולר פרטנר, שבוצע בשנת 2016, בעקבות התנתקותה מהמותג הבינלאומי אורנג' - כשנאלצה למתג עצמה תחת שם אחר (שם החברה המקורי, להבדיל משם המותג הבינלאומי שבו השתמשה עד לאותו מועד), לגבש ולהציג זהות מיתוגית חדשה (שינוי לוגו ושפת מותג) ולשדר ולפרסם ערכים אסטרטגיים חדשים (מסרים שיווקיים מותאמים שונים).

== מיתוג מחדש של חברות ==
מיתוג מחדש זכה לעדנה מחודשת בתחילת המילניום. המיתוג מחדש של פיליפ מוריס לאלטריה נעשה כדי לעזור לחברה למחוק את תדמיתה השלילית. מקרה ידוע נוסף הוא של ניסיון הדואר הבריטי למתג את עצמו מחדש כ"קונסיגניה", ניסיון אשר הוכח ככישלון, עד שנדרש היה לבזבז מיליונים נוספים בחזרה לנקודת ההתחלה. במחקר שנערך על 165 מקרים של מיתוג מחדש נמצא כי בין אם מיתוג מחדש נובע מאסטרטגיה ארגונית, למשל מיזוגים ורכישות, ובין אם הוא מהווה אסטרטגיה שיווקית בפועל (שינוי מוניטין ארגוני), היא נועדה לשפר, להשיב, להעביר, או ליצור מחדש את ההון העצמי של המותג.

בית החולים על שם ברוך פדה, פוריה מיתג את עצמו מחדש כבית החולים "מרכז רפואי צפון – פוריה", מתוך מטרה להיות בית החולים המועדף על תושבי צפון מדינת ישראל.

==קישורים חיצוניים==

== הערות שוליים ==

קטגוריה:מותג
קטגוריה:שיווק
יחסי לבנון–סין

שגרירות לבנון בבייג'ינג
יחסי לבנון–סין הם יחסי החוץ בין הרפובליקה העממית של סין לבין הרפובליקה של לבנון.

== היסטוריה ==
האמריקאי הלבנוני מא היידה היה הזר הראשון שלחם לצד הקומוניסטים הסינים במהלך מלחמת האזרחים הסינית ומלחמת סין–יפן השנייה. לאחר הקמת הרפובליקה העממית של סין הוא התמסר לבריאות הציבור, ולאחר מותו הוא נקבר בבייג'ינג.

לבנון ורפובליקת סין כוננו יחסים דיפלומטיים בשנת 1954. לבנון יישמה מדיניות פרו-מערבית, אך בשנת 1955 ראש הממשלה ראשיד כרמי בהנהגת הקבינט הלבנוני הציע לחתום על הסכם עם הרפובליקה העממית של סין. במחצית השנייה של 1956, ממשלת הרפובליקה העממית של סין הקימה נציגות מסחרית בלבנון. בשנה שלאחר מכן, לבנון בהצעת ארצות הברית באו"ם בסוגיית הייצוג הסיני.

לאחר מכן, מכיוון שעמדת הרפובליקה העממית של סין בנושא המזרח התיכון העדיפה את מדינות ערב והתנגדה לישראל, כמה מחברי הפרלמנט הלבנוני באגף השמאלי דחקו בממשלה להכיר ברפובליקה העממית של סין. באמצע יולי 1958, ארצות הברית שלחה חיילים ללבנון ובתגובה, קבוצות תרבותיות, מפעלים, בתי ספר, וליגת הנוער הקומוניסטית של הרפובליקה העממית של סין ערכו עצרות מחאה על המהלך האמריקני.

הרפובליקה העממית של סין ורפובליקת לבנון כוננו יחסים דיפלומטיים בנובמבר 1971; לאחר כינון היחסים הדיפלומטיים, היחסים הדו צדדיים בין שתי המדינות התפתחו בהתמדה.

ב-4 באוגוסט 2020 אירע פיצוץ בבירת לבנון. סין היא אחת המדינות המספקות תמיכה ללבנון. הנשיא שי ג'ינפינג שלח מסר תנחומים לנשיא לבנון מישל עאון.

== יחסי כלכלה וסחר ==
נכון לשנת 2013, הרפובליקה העממית של סין היא שותפת הסחר הגדולה ביותר של לבנון ומקור הייבוא שלה. באותה שנה, הסחר הבילטרלי הכולל בין סין לבין לבנון היה 2.312 מיליארד דולר, גידול של כ-30% לעומת השנה שקדמה לה; הייצוא של סין ללבנון היה 2.283 מיליארד דולר, והיצוא של לבנון לסין היה כ-29 מיליון דולר. הסחורות שמייצאת סין ללבנון כוללות מכונות ומכשירים, ציוד חשמלי, מתכות, פלסטיק, טקסטיל וכו', ואילו לבנון מייצאת בעיקר מתכות ומוצריהן לסין.

== יחסי תרבות ==
סין ולבנון חתמו על הסכם תרבות בשנת 1992, אך לבנון לא הצליחה להשלים הליכים משפטיים עקב מלחמת האזרחים, וההסכם לא נכנס לתוקף; בשנת 2002 חתמו הרפובליקה העממית של סין ולבנון על הסכם רשמי בנושא חילופי תרבות, מאז הוא גדל בהדרגה. קבוצת הספורט הסינית ביקרה בלבנון בשנות השבעים, וגם פקידי תרבות לבנוניים ביקרו בסין.

השחקן הלבנוני וקפטן נבחרת לבנון בכדורגל לשעבר אנטאר משחק בליגת העל הסינית בכדורגל מאז 2009 וכיום משחק במועדון הכדורגל של האנגג'ואו גרינטאון.

== יחסים צבאיים ==
בשנת 1978 הקים האו"ם כוח ביניים שהוצב בלבנון; תקופת המשימה של הכוח הזמני הייתה במקור חצי שנה, אך הסכסוך בלבנון לא פסק, ולכן תקופת המשימה של הכוח הוארכה שוב ושוב. במחצית הראשונה של 2006, הרפובליקה העממית של סין שיגרה כוחות שאינם קרביים של צבא השחרור העממי כדי להשתתף בכוח האו"ם בלבנון; החל מאפריל 2008, סין שלחה כ-390 חיילים שהיו מוצבים בלבנון. משימות הכוחות הסיניים בלבנון כוללות פינוי מוקשים, סלילת כבישים ועוד.

בנובמבר 2014 הוענקו לקצינים ולחיילים הסיניים שהוצבו בלבנון אות השלום של האו"ם.<ref></ref>

==קישורים חיצוניים==

==הערות שוליים==
אוון אווגורה

אוון אווגורה (באנגלית: Evan Evagora; נולד ב-10 באוגוסט 1996) הוא שחקן קולנוע וטלוויזיה אוסטרלי.<ref name="michael-idato"></ref> הוא ידוע בעיקר בזכות תפקידו כ"אלנור" בסדרת הטלוויזיה "מסע בין כוכבים: פיקארד".

== ביוגרפיה ==
=== ראשית חייו ===
אווגורה נולד במלבורן,<ref name="cbs"></ref> הצעיר מבין שבעה ילדים שנולדו למארי וזריסטוס. הוריו נדדו שניהם לאוסטרליה: אמו, ממוצא מאורי מאיי קוק, מניו זילנד ואביו מקפריסין.

אווגורה גדל במלבורן, שם למד בתיכון קיו.<ref name="herald-sun-1"> </ref><ref name="herald-sun-2"></ref> תחומי העניין שלו בבית הספר כללו ספורט, במיוחד אגרוף ופוטבול אוסטרלי. הוא גם התעניין בתיאטרון וכתב מחזה בו השתתף במקום רוב מקמנוס.

אווגורה זכה באליפות המדינה באיגרוף, ושיחק במועדון הכדורגל פיצרוי בליגת הכדורגל החובבנית של מדינת ויקטוריה. אחרי הלימודים בילה שנה בטיולים ברחבי אירופה עם חברים. אווגורה למד בבית הספר לקולנוע בדרום מלבורן.

=== קריירה ===
בזמן שהיה בבית הספר לקולנוע אווגורה התגלה על ידי חברה המייצגת דוגמניות ושחקנים. הוא דגמן, ומאוחר יותר עבר לסידני להתמקד במשחק ולאחר מכן ללוס אנג'לס.

אווגורה שיחק בסרט "אי האשליות", שהוקרן בבכורה בפברואר 2020.

אווגורה משחק בסדרה "מסע בין כוכבים: פיקארד", החל מהפרק הרביעי בעונה הראשונה. הוא האוסטרלי הראשון שהיה חבר צוות קבוע בסדרת הטלוויזיה "מסע בין כוכבים".

== פילמוגרפיה ==
=== קולנוע ===
{| class="wikitable sortable"
! שנה
! כותרת
! תפקיד
! הערות
|-
| 2020
| אי האשליות
| ניק טיילור
|
|-
|}

=== טלוויזיה ===
{| class="wikitable sortable"
! שנה
! כותרת
! תפקיד
! הערות
|-
| 2019
| עיר סודית
| פטרון
| ללא קרדיט, פרק: "ציפור שבורה"
|-
| rowspan="2" | 2020
| מסע בין כוכבים: פיקארד
| אלנור
| 7 פרקים
|-
| The Ready Room
| עצמו
| Aftershow, פרק אחד
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1996
דיזיינר

סידני רויל סלבי השלישי (באנגלית: Sidney Royel Selby III: נולד ב-3 במאי 1997), הידוע בשם הבמה דיזיינר (Desiigner), הוא ראפר, זמר ופזמונאי, הידוע בביצוע סינגל הבכורה שלו, "Panda", שהגיע לצמרת מצעד הבילבורד הוט 100.

== ביוגרפיה ==
סלבי נולד ב-3 במאי 1997 בברוקלין, ניו יורק.<ref name="mtv.com"></ref> הוא ממוצא אפרו-ברבדי ואפרו-אמריקאי, והוא נכדו של מוזיקאי הבלוז גיטר קראשר . הוא גדל בדיור הציבורי של לואי ארמסטרונג.<ref name="Panda – Single"></ref> הוא החל לתרגל שירה במקהלת בית הספר ובכנסייה. בגיל 14 החל בקריירת המוזיקה שלו.<ref></ref><ref></ref>

== קריירה ==
דיזיינר החל את הקריירה המוזיקלית שלו תחת הכינוי "דזולו" (Dezolo).<ref name="mtv.com"/> ב-3 בדצמבר 2015, פרסם באינטרנט שיר בשם "Zombie Zombie", שלא זכה להצלחה. ב-15 בדצמבר, הוציא את סינגל הבכורה המסחרי שלו, "Panda", באמצעות SoundCloud. חמישה ימים לאחר מכן, פורסם השיר גם בחנות האייטונס.<ref name="Panda – Single"/> לאחר הוצאתו הרשמית בפברואר 2016, הגיע השיר למקום הראשון במצעד הבילבורד הוט 100. באותו החודש, דיזיינר חתם על חוזה הקלטות עם חברת GOOD Music של קניה וסט, בחסות דאף ג'אם. לאחר חתימת החוזה, התארח דיזיינר בשתי רצועות של קניה וסט: "Pt. 2" ו-"Freestyle 4", מתוך אלבומו השביעי, The Life of Pablo.

ביוני 2016, מגזין XXL חשף את רשימת "Freshmen Class", ודיזיינר נכלל ברשימה, יחד עם תשעה אמנים נוספים.<ref></ref> ביוני 2016, יצא השיר "Champions" של הלייבל GOOD Music, בו משתתף דיזיינר לצד קניה וסט, גוצ'י מיין, ביג שון, 2 צ'יינז, טראוויס סקוט, יו גוטי וקוואבו.<ref></ref> באותו החודש, ערך את הופעת הבכורה הטלוויזיונית שלו בארצות הברית, כאשר ביצע את השיר "Panda" בטקס פרסי ה-BET של 2016.<ref></ref> ב-26 ביוני, הוציא את המיקסטייפ הראשון שלו, New English,<ref></ref><ref></ref> שהגיע למקום ה-22 במצעד הבילבורד הוט 100.<ref></ref><ref></ref> בשנת 2017, זכה בשני פרסים במסגרת טקס פרסי המוזיקה של בילבורד, "שיר הסטרימינג המוביל (וידאו)" ו"שיר הראפ המוביל", על השיר "Panda".<ref></ref>

ב-4 במאי 2018, הוציא את מיני-אלבום הבכורה שלו, , באמצעות חברת התקליטים העצמאית שלו, LOD רקורדס.<ref></ref> האלבום הגיע למקום ה-161 במצעד הבילבורד 200. בשנת 2020, הוציא מיני-אלבום נוסף, בשם Diamonds Forever.

== דיסקוגרפיה ==
=== מיקסטייפים ===
* 2016: New English

=== מיני-אלבומים ===
* 2018: 
* 2020: Diamonds Forever

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:זמרים אפרו-אמריקאים
קטגוריה:אמריקאים שנולדו ב-1997
שלמה הכהן צבאן (ארבי לקביר)

רבי שלמה הכהן צבאן – אַרְבִּי לְקַבִּיר (מכונה לעיתים: מהרש"ך; ה'תק"ס, 1799 – ה'תרמ"א, 1881) הוא צאצא למשפחת כהן סקלי, אב בית דין ופוסק הלכה ורב העיר דבדו שבמרוקו.

== קורות חייו ==
נולד לרבי אברהם כהן סקלי ראש ישיבת דבדו ודיין בבית הדין. בגיל צעיר החל ללמד בישיבת אביו. שם לימד תלמידים רבים, מהם לימים נשאו תפקידים שונים ברחבי מרוקו.

נשא לאשה את 'לאלא עלו', בתו של רבי דוד הכהן צבאן, אחי אביו, שנודעה כמי שידעה לקרוא ולהתפלל מתוך הסידור את כל התפילות, מחזה שהיה נדיר באותה העת<ref name=":0"></ref>.

רבי שלמה, שהשתוקק לעלות ארצה, מכר לצורך כך את כל חפציו וארגן את בני ביתו, אך בני בני הקהילה, הצליחו שביקשו ממנו שיישאר עמם הצליחו למונעו מלעלות<ref>ספר יחס דבדו, עמ' ה'</ref>.

במכתב ששלח דיין מגדולי חכמי פאס לרב שלמה כהן, הוא חתם: "הכופף קומתו לקבל ברכתו, תיקן תקנות בדבדו, והעתיקם לחיבור, השאיר גם פסקי דין, ופירוש קצר על הרא"ם"<ref></ref>.

רבי שלמה הכהן נפטר בשנת ה'תרמ"א (1881), ולא הותיר אחריו בנים ובנות<ref name=":0" />.

את שמו "אַרְבִּי לַקְבִּיר" – הרב הגדול, (בדומה לרבי יהודה בן עטר – מרבני פאס), הוסיפו לו על מנת להבדילו מרבי שלמה הכהן צבאן מחבר שו"ת לך שלמה<ref>כתב העת בהתאסף גיליון ט"ז, איגוד עמלי התורה, ירושלים תשפ"א, עמ' 244</ref> שנולד מיד לאחר פטירתו ואף נקרא על שמו<ref>רבי שלמה הכהן זאגורי, ויקץ שלמה, בהקדמה.</ref>.

הותיר אחריו בכתבי יד ספר 'תקנות דבדו' ועוד חידושי תורה, שטרם ראו אור<ref>אליהו רפאל מרציאנו, דבדו עיר הכהנים, הוצאת הספרייה הספרדית, ירושלים תשע"ב, עמ' 90</ref>.

== תלמידיו ==
* רבי דוד הכהן סקלי – מקובל, דיין ואב בית הדין של אוראן שבאלג'יריה, מחבר הספרים שו"ת קריית חנה דוד, דרשות על התורה לך דוד, לדוד ברוך ועוד.
*רבי אברהם הכהן צבאן – רב העיר מֶלִיָיה וראש ישיבה שם

==הערות שוליים==

קטגוריה:דבדו: רבנים
קטגוריה:משפחת כהן-סקלי
קטגוריה:רבנים מרוקאים
קטגוריה:ילידי 1799
קטגוריה:נפטרים ב-1881